
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ 


ΑΠΟΦΑΣΕΙ Σ 

Αριθ. 2720/1254 

Έγκριση Οργανισμού Εσωτερικής Υπηρεσίας Δημοτικού 
Οργανισμού Πολιτισμού Αθλητισμού Περιβάλλοντος 
(Δ.Ο.Π.Α.Π.) Δήμου Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ - 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.3852/2010 «Πρόγραμμα ΚΑΛΛΙ¬ 
ΚΡΑΤΗΣ» (ΦΕΚ 87Α') και ιδίως των άρθρων 97 και 280. 

2. Τις διατάξεις του άρθρου 8 του Π.Δ. 139/2010 (ΦΕΚ 
232 Α') Οργανισμός της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου. 

3. Τις διατάξεις του άρθρου 10 του Ν.3584/2007 και 
των Π.Δ. των 22/1990 και 50/2001, όπως ισχύουν, καθώς 
και την ισχύουσα νομοθεσία «περί αρμοδιοτήτων των 
Ο.Τ.Α. Α' βαθμού». 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 


ΔΕΥΤΕΡΟ Αρ. Φύλλου 509 

28 Φεβρουάριου 2014 

που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

5. Την υπ’ αριθ. 4-7/07-02-2014 απόφαση του Δημο¬ 
τικού Συμβουλίου του Δήμου Κέρκυρας, περί ψήφισης 
του Οργανισμού Εσωτερικής Υπηρεσίας του Δημοτι¬ 
κού Οργανισμού Πολιτισμού Αθλητισμού Περιβάλλοντος 
(Δ.Ο.Π.Α.Π.) Δήμου Κέρκυρας. 

6. Την υπ’ αριθ. 1-3/23-01-2014 απόφαση του Διοικητι¬ 
κού Συμβουλίου του Δημοτικού Οργανισμού Πολιτισμού 
Αθλητισμού Περιβάλλοντος (Δ.Ο.Π.Α.Π.) Δήμου Κέρκυρας 
περί ψήφισης του Οργανισμού Εσωτερικής Υπηρεσίας 
του. 

7. Την υπ’ αριθ. 1-2/11-02-2014 απόφαση- γνωμοδότηση 
του Υπηρεσιακού Συμβουλίου Ο.Τ.Α. Ν. Κέρκυρας, με την 
οποία γνωμοδοτεί ομόφωνα θετικά για την έγκριση του 
ΟΕΥ του Δημοτικού Οργανισμού Πολιτισμού Αθλητισμού 
Περιβάλλοντος (Δ.Ο.Π.Α.Π.) Δήμου Κέρκυρας. 

8. Την υπ’ αριθ. 15650/1253/2011 (ΦΕΚ 480 Β' 29-03-2011) 
απόφαση του Γενικού Γραμματέα Αποκεντρωμένης Διοί¬ 
κησης Πελοποννήσου, Δυτικής Ελλάδας και Ιονίου περί 
μεταβίβασης δικαιώματος υπογραφής, αποφασίζουμε: 

Εγκρίνουμε την αριθμ. 4-7/07-02-2014 απόφαση του Δημοτικού Συμβουλίου 
Κέρκυρας περί ψήφισης του Οργανισμού Εσωτερικής Υπηρεσίας του Δημοτικού Οργανισμού 
Πολιτισμού Αθλητισμού Περιβάλλοντος (Δ.Ο.Π.Α.Π.) Δήμου Κέρκυρας και με την πρόβλεψη, 
όπως παρακάτω: 


ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ: 

Οι υπηρεσίες του Νομικού Προσώπου διαρθρώνονται σε 1 Διεύθυνση με 3 τμήματα, και 1 
Αυτοτελές Γραφείο. Εκτός των υπηρεσιών της έδρας του Νομικού Προσώπου, για την καλύτερη 
εξυπηρέτηση των κατοίκων, λειτουργούν αποκεντρωμένες υπηρεσίες, στην περιφέρεια του Δήμου 
υπό μορφή παραρτημάτων. Η κατανομή σε μονάδες είναι λειτουργική και δεν συνεπάγεται την 
αυτοδίκαιη μετατροπή τους σε αυτοτελείς οργανικές μονάδες. Η Υπηρεσία διαρθρώνεται ως εξής: 


Α. ΔΙΕΥΘΥΝΣΗ ΠΟΛΙΤΙΣΜΟΥ-ΑΘΛΗΤΙΣΜΟΥ-ΠΕΡΙΒΑΛΛΟΝΤΟΣ 

Α.1, Τιιήιια υπηρεσιών υποστύοιΕτκ 

Α. 1.1. Γ ραφείο Προσωπικού 

Α.1.2. Γραφείο Οικονομικών υπηρεσιών 

Α.1.3. Γραφείο Διοικητικών υπηρεσιών 

Α.1.4. Γραφείο Περιουσίας, Τεχνικής υποστήριξης & διαχείρισης υλικού 
Α;2. Τιιήιια πολιτισμού 

Α.2.1. Γραφείο μουσικών συνόλων, ωδείων & καλλιτεχνικής εκπαίδευσης 
Α.2.2. Γραφείο πολιτιστικών εκδηλώσεων 
Α.2.3. Γραφείο βιβλιοθηκών και αρχείων 

Α.3. Τιιύίΐα αθλητισιιού και περιβάλλοντος 

Α.3.1. Γραφείο αθλητικών εκδηλώσεων 

Α.3.2. Γραφείο λειτουργίας αθλητικών εγκαταστάσεων 

Α.3.3. Γραφείο περιβάλλοντος 


Β. ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ ΚΑΙ ΔΗΜΟΣΙΩΝ ΣΧΕΣΕΩΝ 

ΑΡΘΡΟ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ: 

Α.1. Ταύαα υπηρεσιών υποστήοιΕηΰ 

Α.1.1. Γραφείο προσωπικού 

• Διαχειρίζεται τις διαδικασίες που αφορούν την πρόσληψη, διορισμό, τοποθέτηση, μονιμοποίηση, 
προαγωγή, μετακίνηση, απόσπαση, μετάταξη, παραίτηση, απόλυση, κ.λπ. του προσωπικού του 
νομικού προσώπου με οποιαδήποτε σχέση εργασίας, σύμφωνα με τις εκάστοτε ισχύουσες 
διατάξεις. 

• Διαχειρίζεται τις διαδικασίες ελέγχου παρουσίας, παροχής αδειών, αξιολόγησης και άσκησης 
πειθαρχικού δικαίου στο προσωπικό του νομικού προσώπου, με οποιαδήποτε σχέση εργασίας, 
σύμφωνα με τις εκάστοτε ισχύουσες διατάξεις. 

• Παρακολουθεί τις μεταβολές της οργανωτικής κατάστασης και στελέχωσης των υπηρεσιών του 
νομικού προσώπου και την κατανομή των θέσεων εργασίας στις επιμέρους υπηρεσίες του νομικού 
προσώπου. 

• Τηρεί αρχείο διατάξεων (και επιμελείται της εφαρμογής τους) της σχετικής νομοθεσίας με τα 
θέματα των γενικών ρυθμίσεων του προσωπικού, μισθολογίου και ασφάλισης του οποιοσδήποτε 
σχέσης εργασίας προσωπικού του νομικού προσώπου. 

• Τηρεί τα προβλεπόμενα από το Νόμο βιβλία μητρώων και φακέλων του προσωπικού του νομικού 
προσώπου, με οποιαδήποτε εργασιακή σχέση, με τη συγκέντρωση και καταγραφή των κάθε είδους 
μεταβολών της οικογενειακής, υπηρεσιακής και ατομικής κατάστασης (προσόντα, οικογενειακή 
κατάσταση, υπηρεσιακή εξέλιξη, απόδοση, αμοιβές, ποινές, άδειες, απουσίες κ.λπ.) και χορηγεί τις 
αντίστοιχες βεβαιώσεις κατάστασης προσωπικού. 

• Παρακολουθεί και τηρεί αρχείο της νομοθεσίας που αφορά την υγιεινή και ασφάλεια των 
εργαζομένων. 

• Μεριμνά για την εφαρμογή των προβλεπόμενων από τη νομοθεσία μέτρων ασφάλειας και 
υγιεινής σε όλους τους εργασιακούς χώρους του νομικού προσώπου σε συνεργασία με τις αρμόδιες 
υπηρεσίες της Επιθεώρησης Εργασίας. 

Α.1.2. Γραφείο Οικονομικών υπηρεσιών 

• Συντάσσει και εκδίδει τις μισθοδοτικές καταστάσεις ή γενικά καταστάσεις πληρωμής κάθε είδους 
αμοιβής όλου του προσωπικού του νομικού προσώπου και τις κοινοποιεί έγκαιρα στο Λογιστήριο 
για την προετοιμασία των πληρωμών. 

• Τηρεί αρχείο καταβληθέντων αμοιβών στο προσωπικό του νομικού προσώπου και εκδίδει τις 
αντίστοιχες βεβαιώσεις αποδοχών. 

• Εκδίδει τις προβλεπόμενες από τη νομοθεσία βεβαιώσεις αποδοχών (εκκαθάρισης φόρου) στο 
τέλος του έτους και τις διανέμει στο προσωπικό του νομικού προσώπου. 

• Παρέχει κάθε είδους πληροφορίες, προφορικές ή γραπτές (πιστοποιητικά, βεβαιώσεις κ.λπ.) προς 
το προσωπικό του νομικού προσώπου, που αφορούν την υπηρεσιακή ή μισθολογική του 
κατάσταση. 

• Παρακολουθεί την εργατική, ασφαλιστική και ειδική νομοθεσία και τις σχετικές γενικές ή ειδικές 
συλλογικές συμβάσεις εργασίας και αποδοχών του πάσης φύσεως προσωπικού του νομικού 
προσώπου. 

• Φροντίζει για την ασφάλιση του προσωπικού του νομικού προσώπου στους οικείους 
ασφαλιστικούς φορείς. 

• Παρακολουθεί την απόδοση των ασφαλιστικών εισφορών στους ασφαλιστικούς φορείς. 

• Διαχειρίζεται τις διαδικασίες που αφορούν απονομή συντάξεων και βοηθημάτων στους 
αποχωρούντες υπαλλήλους. 

• Εκδίδει και ελέγχει τα βεβαιωτικά εσόδων και τα καταχωρεί στο οικείο βιβλίο. 

• Παρακολουθεί επιμελώς τα έσοδα μέχρι την οριστική τους είσπραξη από τον Ταμία του νομικού 
προσώπου. 

• Παρακολουθεί την πορεία εξόδων και συντάσσει έγκαιρα τις εκθέσεις δαπανών, όταν οι 
εγκεκριμένες απορροφώνται. 

• Συντάσσει σε συνεργασία με τη Διοίκηση και τους προϊσταμένους των υπόλοιπων μονάδων του 
Νομικού Προσώπου τον προϋπολογισμό τον οποίο υποβάλλει έγκαιρα στο Διοικητικό Συμβούλιο 
και το Δήμο Κέρκυρας, τον απολογισμό και ισολογισμό και τηρεί αρχείο ετήσιων προϋπολογισμών, 
απολογισμών και ισολογισμών του νομικού προσώπου σύμφωνα με την εξέλιξη τους. 

• Παραλαμβάνει τα κάθε φύσης παραστατικά στοιχεία που απαιτούνται κατά περίπτωση για την 
πληρωμή των οφειλών του νομικού προσώπου στους αντίστοιχους δικαιούχους. 

• Ελέγχει την πληρότητα και νομιμότητα τών δικαιολογητικών και παραστατικών στοιχείων κάθε 
δαπάνης, την επάρκεια της αντίστοιχης πίστωσης του Προϋπολογισμού του νομικού προσώπου και 
εκδίδει χρηματικά εντάλματα πληρωμής για τη μισθοδοσία όλου του προσωπικού του νομικού 
προσώπου, τις προμήθειες, τις επιχορηγήσεις, καθώς και για κάθε άλλη εγκεκριμένη δαπάνη. 

• Προωθεί τα χρηματικά εντάλματα με τα δικαιολογητικά τους στις υπηρεσίες ελέγχου (Ελεγκτικό 
Συνέδριο) και μετά τον έλεγχο και υπογραφή των σχετικών Χ.Ε. στο Ταμείο για τη διενέργεια των 
πληρωμών. 

• Τηρεί αρχεία κάθε είδους παραστατικών και αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του νομικού προσώπου (Καθολικό Εξόδων, 
Ημερολόγιο Εξόδων), παρακολουθεί, συγκεντρώνει, ελέγχει και καταχωρεί τα αποτελέσματα του 
προϋπολογισμού Εσόδων- Εξόδων του νομικού προσώπου. 

• Μεριμνά για την εκκαθάριση και εντολή πληρωμής όλων των δαπανών του νομικού προσώπου, 
σύμφωνα με το Νόμο. 

• Μεριμνά για την υπογραφή των χρηματικών ενταλμάτων από τα αρμόδια όργανα του νομικού 
προσώπου, την καταχώρησή τους σε ειδικό βιβλίο και στο μηχανογραφικό σύστημα, τη διαβίβασή 
τους στο Ταμείο του νομικού προσώπου και την αρχειοθέτηση μαζί με τα δικαιολογητικά τους. 

• Συσχετίζει κάθε δαπάνη με τυχόν προηγούμενη όμοια και παρακολουθεί την ύπαρξη σχετικής 
πίστωσης για τη δυνατότητα έκδοσης χρηματικού εντάλματος ή Εισηγείται την αναμόρφωση του 
προϋπολογισμού με την εγγραφή νέων εσόδων και τη χορήγηση συμπληρωματικών και εκτάκτων 
πιστώσεων. 

• Παρέχει κάθε είδους στοιχεία που ζητούνται από δημόσιες ελεγκτικές υπηρεσίες σύμφωνα με τις 
διαδικασίες που ισχύουν εκάστοτε. 

• Διαμορφώνει και παρακολουθεί τα ταμειακά προγράμματα του νομικού προσώπου με τη συνεχή 
παρακολούθηση των υποχρεώσεων και των αναμενόμενων εισπράξεων. 

• Μεριμνά για την παρακράτηση και απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

• Συντάσσει τις μηνιαίες και τριμηνιαίες καταστάσεις πληρωθέντων χρηματικών ενταλμάτων κατά 
κεφάλαια και άρθρα του προϋπολογισμού, καθώς και του Απολογισμού Εξόδων στο τέλος του 
έτους, τον οποίο υποβάλλει στο Διοικητικό Συμβούλιο και το Δήμο Κέρκυρας. 

• Τηρεί φυσικό ταμείο στην έδρα του νόμικού προσώπου. Διενεργεί συναλλαγές με τις Τράπεζες. 

• Διενεργεί τις κάθε μορφής πληρωμές προς τους δικαιούχους με βάση τα σχετικά χρηματικά 
εντάλματα μετά από έλεγχο των τυχόν επιπρόσθετων δικαιολογητικών που ορίζει ο νόμος ότι 
πρέπει να προσκομίζουν οι δικαιούχοι. 

• Συγκεντρώνει και καταχωρεί στα λογιστικά βιβλία και το μηχανογραφικό σύστημα του νομικού 
προσώπου όλες τις εισπράξεις και πληρωμές. 

• Μεριμνά για την παράδοση και κατάθεση των ημερήσιων εισπράξεων του Ταμείου. 

• Μεριμνά σε συνεργασία με τους προϊσταμένους των υπολοίπων οργανικών μονάδων για τον 
προγραμματισμό και την προμήθεια πάσης φύσεως ειδών και υλικών που απαιτούνται για την καλή 
λειτουργία των υπηρεσιών του νομικού προσώπου (γραφική ύλη, έντυπα, ιματισμός, έπιπλα, σκεύη 
κ.λπ.) και προπαρασκευάζει τις σχετικές απαίτούμενες διαδικασίες μέχρι την υπογραφή των 
αντιστοίχων πρωτοκόλλων παραλαβής. 

• Επιμελείται και παρακολουθεί την υλοποίηση προμηθειών ειδών ατομικής προστασίας των 
εργαζομένων. 

• Διεξάγει δημοπρασίες ή πρόχειρους διαγωνισμούς, μεριμνά για τη δημοσίευση στον ημερήσιο 
Τύπο των όρων διακήρυξης, με καθορισμό της ημερομηνίας διεξαγωγής της δημοπρασίας. 

• Συντάσσει τις συμβάσεις με τους προμηθευτές, μεριμνά για την τήρηση των όρων των 
συμβάσεων, για την παράδοση των υλικών μέσα στις οριζόμενες προθεσμίες, την επιβολή ποινικής 
ρήτρας σε περίπτωση εκπρόθεσμων παραδόσεων ή τη χορήγηση παρατάσεων, ανάλογα με τα 
οριζόμενα στη σύμβαση ή τη διακήρυξη. 

• Συγκεντρώνει εις διπλούν τα απαιτούμενα δικαιολογητικά των προμηθειών και προωθεί στο 
Τμήμα Λογιστηρίου - ταμείου τα δικαιολογητικά για την έκδοση των σχετικών χρηματικών 
ενταλμάτων πληρωμής. 

• Μεριμνά για τον ορισμό σε καθένα από τα υπόλοιπα Τμήματα και γραφεία των επιτροπών 
παραλαβής, αξιολόγησης προμηθειών και βεβαίωσης καλής εκτέλεσης εργασιών. 

Α.1.3. Γραφείο Διοικητικών υπηρεσιών 

• Τηρεί το βιβλίο Πρωτοκόλλου και καταχωρεί σ’ αυτό τα εισερχόμενα και εξερχόμενα έγγραφα. 

• Παραλαμβάνει, καταχωρεί αυθημερόν τα κάθε είδους εισερχόμενα και εξερχόμενα από το νομικό 
πρόσωπο έγγραφα. 

• Έχει την ευθύνη διανομής των εισερχόμενων εγγράφων στις επιμέρους υπηρεσίες του νομικού 
προσώπου. 

• Τηρεί αρχείο ταχυδρομικών διευθύνσεων Υπηρεσιών, Φορέων και Αρχών για τη διεξαγωγή της 
αλληλογραφίας του νομικού προσώπου. 

• Διεκπεραιώνει αποστέλλει τα εξερχόμενα έγγραφα στους αποδέκτες. 

• Ταξινομεί στο Αρχείο των εγγράφων, για τα οποία έληξε κάθε ενέργεια. 

• Μεριμνά για την επίδοση και την τοιχοκόλληση των εγγράφων μέσω των κλητήρων του νομικού 
προσώπου. 

• Τηρεί αρχείο των τευχών της Εφημερίδας της Κυβερνήσεως και μεριμνά για την ταξινόμηση και 
τη βιβλιοδέτησή τους. 

• Τηρεί αρχείο τοπικών, εθνικών, και διεθνών φορέων, καθώς και της νομοθεσίας που ορίζει το 
προβάδισμα πρωτόκολλο επισήμων Αρχών και Φορέων κατά τις επίσημες εκδηλώσεις. 

• Μέριμνά για την εκτέλεση των γενικών βοηθητικών λειτουργιών υποστήριξης για τις ανάγκες των 
υπηρεσιών του νομικού προσώπου (αποστολή και λήψη φαξ, φωτοαντιγραφήσεις, εξωτερικές και 
εσωτερικές εργασίες διακίνησης αλληλογραφίας και εγγράφων, επιδόσεις υπηρεσιακών εγγράφων, 
ανακοινώσεων και προσκλήσεων, ανάρτηση των αποφάσεων του Διοικητικού Συμβουλίου καθώς 
και των ανακοινώσεων του νομικού προσώπου κ.λπ.). 

Α.1.4. Γραφείο Περιουσίας, Διαχείρισης υλικού και Τεχνικής Υποστήριξης 

• Συγκεντρώνει τους τίτλους της ακίνητης περιουσίας του νομικού προσώπου και τηρεί αρχείο 
κληροδοτημάτων και περιουσιακής κατάστασης. 

• Προγραμματίζει τη φύλαξη των κτιρίων και συνεργάζεται με τις υπόλοιπες υπηρεσίες του 
νομικού προσώπου και του Δήμου για την καλύτερη εξυπηρέτηση των σχετικών προγραμμάτων. 

• Συνεργάζεται με τις επιμέρους υπηρεσίες και συγκεντρώνει πληροφορίες και αιτήματα 
σχετικά με τις ανάγκες συντήρησης και αποκατάστασης βλαβών των κτιριακών και εν γένει 
εγκαταστάσεων του Νομικού Προσώπου. 

• Μεριμνά για τον προγραμματισμό και την υλοποίηση όλων των εργασιών συντήρησης και 
αποκατάστασης βλαβών των εγκαταστάσεων του Νομικού Προσώπου (εκπόνηση με προσωπικό 
του Γραφείου ή με ανάθεση σε τρίτους). 

• Μεριμνά για τη συντήρηση και τη διατήρηση σε καλή κατάσταση του οπτικοακουστικού 
εξοπλισμού του Νομικού Προσώπου που προορίζεται για την οργάνωση εκδηλώσεων, καθώς και 
για τη μεταφορά, προετοιμασία και εγκατάστασή του στους χώρους των εκδηλώσεων. 

• Μεριμνά σε συνεργασία με τους προϊσταμένους των υπολοίπων οργανικών μονάδων για την 
παραλαβή και διαχείριση πάσης φύσεως ειδών και υλικών που απαιτούνται για την καλή λειτουργία 
των υπηρεσιών του νομικού προσώπου (γραφική ύλη, έντυπα, ιματισμός, έπιπλα, σκεύη κ.λπ.) και 
προπαρασκευάζει τις σχετικές απαιτούμενες διαδικασίες μέχρι την υπογραφή των αντιστοίχων 
πρωτοκόλλων παραλαβής. 

• Μεριμνά για την τεχνική υποστήριξη των διαφόρων εκδηλώσεων που οργανώνονται τις 
εγκαταστάσεις του Νομικού Προσώπου (κατασκευή υλικοτεχνικής υποδομής, στήσιμο σκηνικών, 
αποθήκευση υλικών κλπ). 

• Επιβλέπει την εκτέλεση των εργασιών του Γραφείου που εκτελούνται με αυτεπιστασία. 
Συγκροτεί, οργανώνει και διοικεί τα σχετικά τεχνικά συνεργεία του Νομικού Προσώπου. 

• Επιβλέπει την εκτέλεση των εργασιών του Γραφείου που ανατίθενται σε τρίτους και 
μεριμνά για τις διαδικασίες παραλαβής τους. 

• Μεριμνά για τον σωστό χειρισμό και την αξιοποίηση των εργαλείων και γενικά του 
τεχνικού εξοπλισμού που χρησιμοποιεί το Τμήμα. 

• Συγκροτεί, οργανώνει και διοικεί συνεργεία αμέσου επέμβασης σε περιπτώσεις επειγόντων 
περιστατικών εκτός προγράμματος. 

• Μεριμνά για τη συντήρηση και την καθαριότητα των χώρων που στεγάζονται οι υπηρεσίες του 
νομικού προσώπου. 

• Μεριμνά για την επιλογή των δραστηριοτήτων του νομικού προσώπου που επιβάλλεται να 
μηχανογραφηθούν, καθώς και για την ανάπτυξη και υποστήριξη του πληροφοριακού συστήματος 
των υπηρεσιών του. 

• Μεριμνά για την εύρυθμη και αποτελεσματική λειτουργία του όλου μηχανογραφικού συστήματος 
και την επίτευξη του μέγιστου βαθμού διαθεσιμότητάς του. 

Α.2. Τμτίιια πολιτισμού 

Α.2.1. Γραφείο μουσικών συνόλων, ωδείων & καλλιτεχνικής εκπαίδευσης 

• Επιμελείται της λειτουργίας Ωδείων, των Χορωδιών και των Φιλαρμονικών του Δήμου. 

• Μεριμνά για τη σύσταση, οργάνωση και λειτουργία τμημάτων μουσικής παιδείας (θεωρία 
μουσικής, εκμάθηση διαφόρων μουσικών οργάνων, μονωδία, βυζαντινή μουσική κλπ). 

• Μεριμνά για την εκπαίδευση, κατάρτιση και εμφάνιση των Χορωδιών και των Φιλαρμονικών 
του Δήμου. 

• Συνεργάζεται με το Τμήμα Πολιτιστικών Εκδηλώσεων για την διοργάνωση μουσικών 
εκδηλώσεων. 

• Διοργανώνει δραστηριότητες και εκδηλώσεις που προάγουν τη μουσική εκπαιδευτική 
διαδικασία. 

• Παρακολουθεί τις επιδόσεις των σπουδαστών και ενημερώνει τους γονείς για την πορεία τους. 

• Παρακολουθεί τη λειτουργία των παραρτημάτων που ανήκουν διοικητικά στο Τμήμα. 

• Τα αντικείμενα του Τμήματος περιλαμβάνουν και δραστηριότητες καλλιτεχνικής εκπαίδευσης 
στους επόμενους τομείς: 

Α) Χορός 

• Φροντίζει για την δημιουργία τμημάτων και την διδασκαλία παραδοσιακών ελληνικών χορών, 
κλασσικού μπαλέτου, σύγχρονου χορού και ρυθμικής γυμναστικής. 

• Συνεργάζεται με το Τμήμα Πολιτιστικών Εκδηλώσεων για την διοργάνωση παραστάσεων των 
τμημάτων του τομέα. 

Β) Εικαστικές Τέχνες 

• Φροντίζει για την δημιουργία τμημάτων και την παράδοση μαθημάτων ζωγραφικής, γλυπτικής, 
χαρακτικής, κοσμητικής κ.α. εικαστικών τεχνών. 

• Μεριμνά για τη διοργάνωση σχετικών εκθέσεων, σε συνεργασία με το Τμήμα Πολιτιστικών 
Εκδηλώσεων, με τα έργα των μαθητών. 

Γ) Εφαρμοσμένες Τέχνες 

• Φροντίζει για την δημιουργία τμημάτων και την διδασκαλία υφαντικής-παραδοσιακού 
κεντήματος, σκηνογραφίας - ενδυματολογίας, γραφικών τεχνών - τέχνης βιβλίου, ψηφιδωτά- μικτά 
υλικά, αγιογραφίας, μαρμαροτεχνίας, κεραμικής, ξυλογλυπτικής και λοιπών τεχνών 

• Μεριμνά για τη διοργάνωση σχετικών εκθέσεων, σε συνεργασία με το Τμήμα Πολιτιστικών 
Εκδηλώσεων, με τα έργα των μαθητών. 

Α.2.1. Γραφείο πολιτιστικών εκδηλώσεων 

• Σχεδιάζει και εισηγείται, με τη και της αρμόδιας υπηρεσίας του Δήμου, προγράμματα 

πολιτιστικών / καλλιτεχνικών δραστηριοτήτων που απευθύνονται σε όλες τις κατηγορίες των 
δημοτών. 

• Στο πλαίσιο των εγκεκριμένων προγραμμάτων, διοργανώνει κάθε είδους εκδηλώσεις όπως 
μουσικές εκδηλώσεις, διαλέξεις, εκθέσεις, θεατρικές παραστάσεις, τοπικά φεστιβάλ κλπ. 

• Έχει την ευθύνη της επεξεργασίας της προετοιμασίας των ανωτέρω εκδηλώσεων από την 
έρευνα για την εξεύρεση των κατάλληλων συντελεστών (π.χ. μουσικοί, μουσικά συγκροτήματα, 
θίασοι κλπ) μέχρι της διαπραγμάτευσης και της εισήγησης των όρων των σχετικών συμβάσεων 
προς το Διοικητικό Συμβούλιο του Οργανισμού. 

• Μεριμνά για τον προγραμματισμό και την υλοποίηση κάθε είδους προμηθειών και τεχνικών 
εργασιών που απαιτούνται για την πραγματοποίηση των ανωτέρω εκδηλώσεων. 

• Έχει την ευθύνη της παρακολούθησης και του συντονισμού της ολοκλήρωσης των ανωτέρω 
εκδηλώσεων μέχρι και της ολοκλήρωσης των οικονομικών υποχρεώσεων προς τους συντελεστές 
τους. 

• Μετά την ολοκλήρωση της κάθε εκδήλωσης έχει την ευθύνη της υποβολής στον προϊστάμενο 
της Διεύθυνσης απολογιστικής αναφοράς με τα οικονομικά και άλλα στοιχεία της εκδήλωσης. 

Α.2.3. Γραφείο βιβλιοθηκών και αρχείων 

• Φροντίζει για τη αποτελεσματική και αποδοτική λειτουργία των βιβλιοθηκών του Δήμου, 
σύμφωνα με τις αρχές, τις μεθόδους και τις προόδους της βιβλιοθηκονομίας. Παρέχει υπηρεσίες 
δανειστικής βιβλιοθήκης και οργανώνει ειδικά κέντρα πληροφόρησης. 

• Παρακολουθεί τις νέες εκδόσεις και τις ανάγκες του αναγνωστικού κοινού και μεριμνά για τον 
εμπλουτισμό των συλλογών των βιβλιοθηκών με πάσης φύσεως έντυπο υλικό, βιβλία, εφημερίδες, 
περιοδικά, αφίσες, χάρτες κ.ά., με αγορές, με ανταλλαγές πολλαπλών αντιτύπων με άλλες 
Βιβλιοθήκες ή Ιδρύματα καθώς και με δωρεές. 

• Φροντίζει για την περιγραφική και θεματική καταλογογράφηση, ευρετηρίαση καθώς και την 
ταξινόμηση ή αναταξινόμηση του έντυπου και μη υλικού όλων των βιβλιοθηκών, σύμφωνα με τους 
διεθνείς κανόνες. 

• Φροντίζει για τη συντήρηση, βιβλιοδέτηση και διαφύλαξη των εντύπων και των συλλογών των 
βιβλιοθηκών, για την απόσυρση φθαρμένου υλικού και την ενημέρωση των καταλόγων. 

• Παρακολουθεί τις συνδρομές των βιβλιοθηκών σε εφημερίδες και περιοδικά και εισηγείται την 
αγορά νέων τίτλων. Φροντίζει για την ταξινόμηση των νέων τίτλων, την ενημέρωση των 
καταλόγων και τη βιβλιοδέτηση των νέων τόμων. 

• Φροντίζει για την κατάρτιση βιβλιογραφιών, τον εντοπισμό και την απόκτηση σπανίων βιβλίων 
ή εντύπων, τον εμπλουτισμό των Βιβλιοθηκών του με διαφάνειες, μικροφίλμς, δίσκους κασέτες, 

Οϋ, Οϋ-ΚΌΜ, ϋνΤ), καθώς και με οπτικοακουστικό, ηλεκτρονικό και κάθε είδους υλικό συναφές 
προς τους στόχους του. 

• Μεριμνά για τη μικροφωτογράφιση και την ψηφιοποίηση των ημερήσιων τοπικών εφημερίδων, 
των σπανίων εκδόσεων και του πολύτιμου αρχειακού υλικού. 

• Φροντίζει για την προβολή του έργου και των δυνατοτήτων των βιβλιοθηκών, καθώς και για τη 
δημιουργία ευρύτερου αναγνωστικού κοινού. 

• Μεριμνά για την έκδοση καταλόγων, ειδικών βιβλιογραφικών ή βιβλιογραφικών δελτίων της 
συλλογής των βιβλιοθηκών, σε όποια μορφή κριθεί χρήσιμο για τη ευχερή πρόσβαση των χρηστών 
της βιβλιοθήκης στην συλλογή της. 

• Μεριμνά για την προσφορά εξ αποστάσεως υπηρεσιών και την ενδυνάμωση της αναγνωστικής 
συνήθειας στα παιδιά από μικρή ηλικία. 

• Εκπονεί προγράμματα και διοργανώνει εκδηλώσεις (εκθέσεις έντυπου - και μη - υλικού, 
συζητήσεις, διαλέξεις, σεμινάρια κλπ.) με στόχο τη μόρφωση, ενημέρωση ή ψυχαγωγία των 
δημοτών του Δήμου. 

• Συνεργάζεται με Βιβλιοθήκες, Ιδρύματα, Οργανισμούς, Σχολεία κ.ά., που ασχολούνται με το 
βιβλίο και τον πολιτισμό. 

• Μεριμνά για την περιοδική απογραφή του υλικού των βιβλιοθηκών 

• Μεριμνά για την εξυπηρέτηση ατόμων με ειδικές ανάγκες, μορφωτικών μειονοτήτων, 
μεταναστών, καθώς και οικοδέσμιων αναγνωστών. 

• Φροντίζει για τη διάσωση και συγκέντρωση όλων των δημοτικών εγγράφων ή χειρογράφων που 
παράγονται ή αναφέρονται στην πολιτική, οικονομική και διοικητική δραστηριότητα του δήμου ή 
της τοπικής κοινωνίας γενικότερα. 

• Μεριμνά για τη συντήρηση, καταγραφή, ευρετηρίαση, ταξινόμηση και μικροφωτογράφηση ή 
ψηφιοποίηση των παραπάνω αρχείων ώστε η διάθεσή τους να εξυπηρετεί το ευρύ κοινό αλλά και 
την λειτουργία και τα προγράμματα του Δήμου. 

• Οργανώνει και διαθέτει τυχόν ειδικά αρχεία που έχουν ιδιαίτερη ιστορική αξία για το τοπικό 
κοινό ώστε να αξιοποιούνται για τη μελέτη και την έρευνα. 

• Ασχολείται με την έρευνα και συγκέντρωση βιβλιακού και άλλου υλικού, τα έργα τέχνης, τα 
κειμήλια και άλλα αντικείμενα άυλα και υλικά, αποδείξεις της τοπικής ζωής, των ηθών και των 
εθίμων, τη πόλης και της μείζονας περιοχής της, από απόψεως ιστορικής, αρχαιολογικής, 
φιλολογικής, αρχιτεκτονικής, κοινωνικοοικονομικής κλπ. 

• Εμπλουτίζει την αρχειακή συλλογή με την αγορά ή την αποδοχή δωρεάς αρχειακού υλικού από 
τους κατόχους τους και ομοιότυπων αρχειακού υλικού που βρίσκονται σε διάφορους φορείς. 

• Συνεργάζεται με όλους τους τοπικούς φορείς για την εύρεση και την διάσωση αρχειακού 
υλικού. 

• Αξιοποιεί και συγκεντρώνει υλικό από ιδιωτικά αρχειακά ιδρύματα, και συλλέκτες ή 
συνεργάζεται μαζί τους ώστε να μπορεί να αξιοποιηθεί και αυτό το υλικό. 

• Εκδίδει δημοσιεύματα που εξυπηρετούν την γνώση των ιστορικών πηγών της τοπικής 
κοινωνίας. 

• Συμμετέχει σε σχετικά ερευνητικά προγράμματα σε συνεργασία με άλλους επιστημονικούς 
φορείς. 

• Οργανώνει την έκθεση των αρχείων σε κατάλληλους χώρους και την προβολή τους για την 
προσέγγιση επισκεπτών. 

• Φροντίζει για την καταλογογράφηση, ταξινόμηση, συντήρηση και διαφύλαξη των εντύπων και 
των άλλων συλλογών του, καθώς και για τη μηχανοργάνωση των καταλόγων του. 

• Προωθεί την επιστημονική έρευνα σε θέματα τοπικής ιστορίας και διοργανώνει ειδικά 
συνέδρια, ημερίδες, διαλέξεις κλπ. 

• Φροντίζει για την ψηφιοποίηση των ανωτέρω αρχείων. 

• Φροντίζει για την αποτελεσματική λειτουργία των Πινακοθηκών του Δήμου και τη λειτουργία 
τοπικών Μουσείων (Λαογραφικών, Ιστορικών κλπ). 

• Μεριμνά για τη διασφάλιση των εκθεμάτων των πινακοθηκών και μουσείων καθώς και για τη 
συντήρηση, αποκατάσταση και επισκευή των πιθανών φθορών τους. 

• Μελετά, εισηγείται και προωθεί τον εμπλουτισμό των πινακοθηκών και μουσείων σε 
συνεργασία με άλλους συναφείς οργανισμούς. 

• Μεριμνά για την τήρηση ειδικών μητρώων για τις συλλογές των πινακοθηκών και μουσείων. 

• Έχει την ευθύνη για την μεταφορά, εγκατάσταση και τοποθέτηση των εκθεμάτων καθώς και για 
την καλή λειτουργία όλων των εγκαταστάσεων των πινακοθηκών και μουσείων. 

• Διοργανώνει σε συνεργασία με τους τοπικούς φορείς, εκδηλώσεις προβολής της πολιτιστικής 
κληρονομιάς της πόλης. 

• Συνεργάζεται με τη σχολική κοινότητα διοργανώνοντας εκδηλώσεις, επισκέψεις κ.α. που 
προάγουν την εκπαιδευτική διαδικασία. 

• Παρακολουθεί τη λειτουργία των τυχόν παραρτημάτων τα οποία ανήκουν διοικητικά στο 
Τμήμα. 


Α.3. Τίΐιίαα αθλητισμού και πεοιΒάλλοντοο 

Α.3.1. Γραφείο αθλητικών εκδηλώσεων 

• Σχεδιάζει, συντάσσει, εισηγείται, παρακολουθεί και αξιολογεί προγράμματα άθλησης για όλους 
τους πολίτες συνεργασία με τις αρμόδιες υπηρεσίες του Δήμου και φορείς του Δήμου. 

• Συντάσσει και εισηγείται τα ωρολόγια προγράμματα λειτουργίας των χώρων άθλησης και του 
προσωπικού ( γυμναστές κλπ) 

• Σχεδιάζει και υλοποιεί υποστηρικτικές ενέργειες για την προώθηση των προγραμμάτων 
άθλησης σε συνεργασία με το Γραφείο Επικοινωνίας και Δημοσίων Σχέσεων. 

• Καταρτίζει, εισηγείται και οργανώνει το πρόγραμμα των αθλητικών εκδηλώσεων και 
δραστηριοτήτων σε συνεργασία με τις αρμόδιες υπηρεσίες του Δήμου καθώς και τοπικούς και 
κεντρικούς φορείς του εσωτερικού και του εξωτερικού. 

• Σχεδιάζει, προτείνει, οργανώνει, υλοποιεί, συμμετέχει σε συνέδρια, επιμορφωτικά 
προγράμματα, σεμινάρια, τουρνουά και κάθε είδους αθλητικές εκδηλώσεις. 

• Μεριμνά για την κατάρτιση του προϋπολογισμού κάθε προγράμματος και εκδήλωσης, 
επιμελείται της εφαρμογής του προϋπολογισμού και συντάσσει τους αντίστοιχους απολογισμούς. 

• Επιμελείται της διοργάνωσης υποδοχής, φιλοξενίας και ξενάγησης προσωπικοτήτων, καθώς και 
αθλητών / ομάδων. 

• Σχεδιάζει, εισηγείται, οργανώνει και αξιοποιεί συνεργασίες με φορείς που προωθούν το 
αθλητικό πνεύμα και τον υγιή τρόπο ζωής. 

• Φροντίζει για την εκπόνηση και την εφαρμογή χορηγικών προγραμμάτων των εκδηλώσεων. 

• Εισηγείται και μεριμνά για την αξιοποίηση των αθλητικών εγκαταστάσεων για την ανάπτυξη 
επιχειρηματικότητας (διαμόρφωση εστιατορίων, κυλικείων, τοποθέτηση διαφημιστικών πινακίδων, 
ενοικίαση εγκαταστάσεων για την οργάνωση εκδηλώσεων, εκθέσεων κλπ). 

Α.3.2. Γραφείο λειτουργίας αθλητικών εγκαταστάσεων 

• Επιβλέπει και επιμελείται της κανονικής λειτουργίας των αθλητικών εγκαταστάσεων της 
Διεύθυνσης (κλειστά γυμναστήρια, ανοικτά γυμναστήρια, χώροι άθλησης, κολυμβητήρια κλπ) 
σύμφωνα με τα εγκεκριμένα ωρολόγια προγράμματα λειτουργίας τους. 

• Μεριμνά για την φύλαξη, την καθαριότητα και την ευπρεπή εμφάνιση των αθλητικών 
εγκαταστάσεων και του εξοπλισμού τους. 

• Προσδιορίζει τις ανάγκες των αθλητικών εγκαταστάσεων σε εργασίες συντήρησης και 
αποκατάστασης βλαβών και ενημερώνει το Τμήμα Τεχνικής Υποστήριξης για την υλοποίηση των 
σχετικών εργασιών. 

• Ελέγχει και επιμελείται της καλής λειτουργίας των οργάνων γυμναστικής, των ηχητικών 
συστημάτων, των εν γένει φορητών ή σταθερών εξαρτημάτων που χρησιμοποιούνται στους χώρους 
άθλησης. 

• Προετοιμάζει τις εγκαταστάσεις για τη διεξαγωγή αθλητικών γεγονότων με την τοποθέτηση και 
επίβλεψη λειτουργίας του αντίστοιχου για το κάθε άθλημα και εκδήλωση εξοπλισμού. 

• Προσδιορίζει τις προμήθειες των υλικών που είναι αναγκαία για τη λειτουργία των αθλητικών 
εγκαταστάσεων και εισηγείται στο αρμόδιο Τμήμα για την προμήθειά τους. 

• Διατηρεί φυσική αποθήκη υλικών και εξοπλισμού και κατανέμει στους χώρους άθλησης το 
αναγκαίο υλικό. 

• Στο πλαίσιο του Τμήματος λειτουργεί Γραφείο Υγειονομικής Μέριμνας με ειδικότερες 
αρμοδιότητες: 

• α. Μεριμνά για την εξασφάλιση της υγειονομικής κάλυψης των αθλουμένων στις εγκαταστάσεις 
της Διεύθυνσης και των μελών του προσωπικού, για την αποφυγή ατυχημάτων αλλά και για την 
αντιμετώπιση καταστάσεων σε περιπτώσεις ατυχημάτων. 

• β. Φροντίζει για την ύπαρξη στις αθλητικές εγκαταστάσεις του κατάλληλου εξοπλισμού και 
μέσων για την άμεση παροχή υγειονομικής περίθαλψης στους ευρισκόμενους στους χώρους 
άθλησης. 

• γ. Μεριμνά για την αποφυγή ατυχημάτων κατά την ώρα της άθλησης των αθλουμένων στις 
εγκαταστάσεις. 

• δ. Μεριμνά για την παροχή πρώτων βοηθειών περίθαλψης και στην αντιμετώπιση έκτακτων 
περιστατικών (τραυματισμοί, κακώσεις κλπ). 

• ε. Παρευρίσκεται σε όλες τις αθλητικές διοργανώσεις χάριν της ασφάλειας των αθλουμένων. 

• στ. Μεριμνά για την συλλογή των ιατρικών βεβαιώσεων των αθλουμένων ως προϋπόθεση γιά 
την συμμετοχή τους στα αθλητικά προγράμματα και τηρεί σχετικό ιατρικό αρχείο. 

• Ζ. Ενημερώνει τους αθλητικούς επιστήμονες για τυχόν ιατρικά προβλήματα των αθλουμένων 
και συμβάλλει στην κατάρτιση εξειδικευμένων αθλητικών προγραμμάτων που αφορούν στην 
εκγύμναση ιδιαίτερων αθλητικών πληθυσμών. 

• Παρακολουθεί τη λειτουργία των παραρτημάτων τα οποία ανήκουν διοικητικά στο Τμήμα. 

Α.3.3. Γ ραφείο περιβάλλοντος 

• Συνεργάζεται με τις αρμόδιες υπηρεσίες του Δήμου, για την εισήγηση και το σχεδίασμά 
προγραμμάτων και μεθόδων για την προστασία, φύλαξη και αξιοποίηση των πολιτιστικών και 
φυσικών μνημείων της περιοχής του Δήμου (μνημεία, αρχαιολογικοί και ιστορικοί χώροι, σπήλαια, 
ειδικοί χώροι περιβαλλοντικής προστασίας κλπ.). 

• Έχει την ευθύνη της υλοποίησης των εγκεκριμένων προγραμμάτων για την προστασία, φύλαξη 
και αξιοποίηση των ανωτέρω πολιτιστικών και φυσικών μνημείων της περιοχής του Δήμου. 

• Μεριμνά για την προβολή των ανωτέρω πολιτιστικών και φυσικών μνημείων της περιοχής του 
Δήμου και την αύξηση των επισκεπτών τους. 

• Μεριμνά για την αναγκαία συντήρηση και καθαριότητα των ανωτέρω πολιτιστικών και φυσικών 
μνημείων της περιοχής και την προστασία τους από φθορές ή άλλους κινδύνους. 

• Ενημερώνεται συνεχώς για τις δυνατότητες συμμετοχής της Διεύθυνσης σε ειδικά 
χρηματοδοτούμενα περιβαλλοντικής προστασίας και εισηγείται για την συμμετοχή του Νομικού 
Προσώπου σε αυτά. Συνεργάζεται προς τούτο και με τις αρμόδιες υπηρεσίες του Δήμου. 

• Μεριμνά, σε συνεργασία για την ετοιμασία προτάσεων προς τους αρμόδιους φορείς για την 
ανάληψη από το Νομικό Πρόσωπο της ευθύνης οργάνωσης και υλοποίησης των ανωτέρω 
προγραμμάτων, προωθεί τις προτάσεις για έγκρισή τους και μεριμνά για την υποβολή τους. 

• Οργανώνει την εφαρμογή των ανωτέρω προγραμμάτων μετά την ανάθεσή τους στο Νομικό 
Πρόσωπο και μεριμνά για την αποτελεσματικότερη και αποδοτικότερη υλοποίησή τους 
εξασφαλίζοντας τους αναγκαίους και κατάλληλους ανθρώπινους και τεχνικούς πόρους. 

• Παρακολουθεί την κατάλληλη υλοποίηση των ανωτέρω προγραμμάτων και συντάσσει και 
υποβάλλει τους αναγκαίους απολογισμούς. 

Β. ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ ΚΑΙ ΔΗΜΟΣΙΩΝ ΣΧΕΣΕΩΝ 

• Προγραμματίζει και ρυθμίζει τις συναντήσεις και επικοινωνίες του Προέδρου και τηρεί 
ημερολόγιο με τις προσωπικές του επαφές, εντός και εκτός του νομικού προσώπου. 

• Διεξάγει την προσωπική αλληλογραφία του Προέδρου και τηρεί προσωπικό αρχείο όλων των 
εγγράφων και των αποφάσεών του. 

• Συγκεντρώνει τα στοιχεία ή έγγραφα που πρέπει να υπογραφούν από τον Πρόεδρο και μεριμνά 
για την υπογραφή και τη διεκπεραίωσή τους. 

• Συγκεντρώνει όλη την αλληλογραφία των εισηγητικών εγγράφων, με τα οποία διαβιβάζονται τα 
σχετικά προς συζήτηση θέματα ή υποθέσεις προς το Διοικητικό Συμβούλιο. 

• Συντάσσει μετά την κατάρτισή της από τον Πρόεδρο του Διοικητικού Συμβουλίου την ημερήσια 
διάταξη των συνεδριάσεών του και μεριμνά για την έγκαιρη επίδοση των σχετικών προσκλήσεων 
σύμφωνα με τις ισχύουσες κάθε φορά διατάξεις. 

• Συγκεντρώνει, αναπαράγει και αποστέλλει στα μέλη του Διοικητικού Συμβουλίου τις διάφορες 
εισηγήσεις και γενικά το ενημερωτικό υλικό που αντιστοιχεί στα θέματα των συνεδριάσεων. 

• Μεριμνά για το χώρο των συνεδριάσεων, την καλή λειτουργία των εγκαταστάσεων, την ύπαρξη 
των κατάλληλων μέσων κ.λπ. 

• Τηρεί και καταχωρεί στα προβλεπόμενα από το Νόμο βιβλία πρακτικών των συνεδριάσεων και 
συζητήσεων του Διοικητικού Συμβουλίου, στις οποίες παρίσταται για την τήρηση των πρακτικών. 

συντάσσει, δακτυλογραφεί και αναπαράγει τις αντίστοιχες αποφάσεις, επιμελείται για την έγκαιρη 
κατά νόμο δημοσίευση του πίνακα αυτών και τις υποβάλλει αρμοδίως για το σχετικό έλεγχο, 
κοινοποιώντας αντίγραφά τους στο Δήμο Κέρκυρας και στις αρμόδιες υπηρεσίες κατά το μέρος που 
τις αφορά. 

• Τηρεί αρχείο πρακτικών και αποφάσεων του Δ.Σ., ευρετήριο καταχώρησης των αποφάσεών του 
καθώς και κάθε συναφές βιβλίο. 

• Εισηγείται και διεκπεραιώνει τις διαδικασίες μετακίνησης του Προέδρου και των μελών του 
Διοικητικού Συμβουλίου σε συνεργασία με το Τμήμα Διοικητικών υπηρεσιών. 

• Διεκπεραιώνει κάθε εργασία που ανατίθεται από τον Πρόεδρο και η οποία δεν ανήκει στην 
αρμοδιότητα των υπολοίπων υπηρεσιών. 

• Σχεδιάζει και εισηγείται τη επικοινωνιακή πολιτική για την προώθηση της αποστολής και των 
στόχων του Νομικού Προσώπου και αντίστοιχα σχεδιάζει και εισηγείται και προωθεί την εφαρμογή 
των προγραμμάτων των ενεργειών που είναι απαραίτητες για την υλοποίηση της επικοινωνιακής 
αυτής πολιτικής. 

• Υποστηρίζει την οργάνωση και την υλοποίηση κάθε είδους εκδηλώσεων του Νομικού 
Προσώπου (π.χ. διαλέξεις, εορτές κλπ) και οργανώνει και υλοποιεί προγράμματα προβολής του 
έργου και των υπηρεσιών που παρέχει το Νομικό Πρόσωπο. 

• Σχεδιάζει, εισηγείται και εφαρμόζει προγράμματα ενημέρωσης των πολιτών για τις επιδιώξεις, 
στόχους και υπηρεσίες του Νομικού Προσώπου με γενικό στόχο τη σχετική δραστηριοποίηση των 
πολιτών. 

• Παρακολουθεί συστηματικά τα δημοσιεύματα (έντυπα και ηλεκτρονικά) σχετικά με τις 
δραστηριότητες του Νομικού Προσώπου και ενημερώνει σχετικά τα όργανα διοίκησής του. Τηρεί 
αρχείο των δημοσιεύσεων καθώς και των σχετικών απαντήσεων του Νομικού Προσώπου. 

• Διαχειρίζεται τις σχέσεις του Νομικού Προσώπου με τον ηλεκτρονικό και έντυπο τόπο και τα 
μέσα μαζικής ενημέρωσης και επιμελείται των δημοσιευμάτων και των δελτίων τύπου. 

• Επιμελείται των ενημερωτικών εκδόσεων ή εκπομπών του Νομικού Προσώπου στα ΜΜΕ. 

• Συνεργάζεται κατά τις ανωτέρω δραστηριότητες με την αρμόδια για την Επικοινωνία υπηρεσία 
του Δήμου. 


ΑΡΘΡΟ 3 

1. ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ 

• Το Νομικό Πρόσωπο διοικείται από το Διοικητικό Συμβούλιο που ορίζεται από το Δημοτικό 
Συμβούλιο του Δήμου Κέρκυρας, από το οποίο εξαρτάται και εποπτεύεται, όπως ορίζεται 
ειδικότερα από τις κείμενες διατάξεις. 

• Των υπηρεσιών του Νομικού Προσώπου προΐσταται ο Πρόεδρος του Διοικητικού Συμβουλίου ο 
οποίος εποπτεύει και ελέγχει τις υπηρεσίες έτσι ώστε να εξασφαλίζεται με αποδοτικό τρόπο η 
αποτελεσματικότητα στην επίτευξη των περιοδικών στόχων και προγραμμάτων που αποφασίζονται 

• από το Διοικητικό Συμβούλιο. Σε περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού Συμβουλίου. 

• Για την καλύτερη εξυπηρέτηση των κατοίκων είναι δυνατόν να λειτουργήσουν αποκεντρωμένες 
υπηρεσίες υπό μορφή παραρτημάτων των διαφόρων υπηρεσιών του Νομικού Προσώπου. Τα 
παραρτήματα αυτά ανήκουν διοικητικά στις αντίστοιχες υπηρεσίες του Νομικού Προσώπου. 

• Ο Πρόεδρος του Διοικητικού Συμβουλίου δύναται να συγκαλεί περιοδικά ή κατά περίπτωση 
Συντονιστικά Συμβούλια στα οποία μετέχουν με εκπροσώπους τους το σύνολο ή μέρος (ανάλογα 
με ομοιογενή θεματικά αντικείμενα) των υπηρεσιών του Νομικού Προσώπου. Παράλληλα, και για 
την βελτίωση της αποτελεσματικότητας και απόδοσης του έργου του Νομικού Προσώπου, είναι 
δυνατός ο ορισμός, με απόφαση του Προέδρου : 

(α) Μόνιμων ή κατά περίπτωση διατμηματικών επιτροπών ή ομάδων εργασίας για την επεξεργασία 
ζητημάτων που αφορούν περισσότερες διοικητικές ενότητες του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ρκήεοί πΐ3ηα§6Γδ) για την εκτέλεση έργων ή προγραμμάτων με αξιοποίηση 
προσωπικού και από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενοτήτων με ισχυρή αλληλεξάρτηση. 

2. Αρμοδιότητες Προϊσταμένων Διοικητικών Ενοτήτων 

• Ο Προϊστάμενος μιας διοικητικής ενότητας (Διεύθυνσης, Τμήματος, Αυτοτελούς Γραφείου) 
ευθύνεται έναντι του αμέσως υπερκεΐμενου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, προγραμματίζοντας, οργανώνοντας^ 
συντονίζοντας και ελέγχοντας τις επί μέρους δραστηριότητες, έτσι ώστε να εκπληρώνονται οι 
περιοδικοί στόχοι του Νομικού Προσώπου με βάση τα αντίστοιχα προγράμματα δράσης. 
Ειδικότερα ο προϊστάμενος της διοικητικής ενότητας: 

• Διατυπώνει σε συνεργασία με το ιεραρχικά ανώτερο διοικητικό επίπεδο τους στόχους και τα 
προγράμματα δράσης της διοικητικής ενότητας καθώς και τους αντίστοιχους προϋπολογισμούς, σε 
συνεργασία με τις οικονομικές υπηρεσίες. 

• Φροντίζει για την υλοποίηση των κατά περίπτωση αποφάσεων των ιεραρχικά ανωτέρων 
διοικητικών επιπέδων. 

• Υπογράφει τα σχετικά έγγραφα για τις αποφάσεις που αποκεντρώνονται στον υπηρεσιακό 
μηχανισμό μετά από εξουσιοδότηση του Προέδρου του Διοικητικού Συμβουλίου. 

• Μεριμνά για την στελέχωση, την οργάνωση, τον συντονισμό και τον έλεγχο των 
δραστηριοτήτων της διοικητικής ενότητας με τρόπο ώστε να υλοποιούνται αποτελεσματικά τα 
προγράμματα δράσης και οι κατά περίπτωση αποφάσεις ή εντολές. 

• Μεριμνά για τη βελτίωση της αποτελεαματικότητας της δράσης της διοικητικής ενότητας, τη 
βελτίωση της απόδοσης του ανθρώπινου δυναμικού και των τεχνικών μέσων, την καλύτερη 
εξυπηρέτηση των δημοτών και την καλύτερη ανταπόκριση της ενότητας στις τοπικές ανάγκες. 

·, Εποπτεύει, αξιολογεί και κατευθύνει το προσωπικό της διοικητικής ενότητας, μεριμνώντας για 
την ανάπτυξη και επιμόρφωσή του, τη βελτίωση των συνθηκών εργασίας και τη διατήρηση 
αρμονικών εργασιακών σχέσεων. 

• Ετοιμάζει τους περιοδικούς απολογισμούς των προγραμμάτων δράσεις της διοικητικής ενότητας 
και τους αντίστοιχους οικονομικούς απολογισμούς σε συνεργασία με τις οικονομικές υπηρεσίες. 

• Παραλαμβάνει την αλληλογραφία που σχετίζεται με τις αρμοδιότητες της διοικητικής μονάδας 
του, την χαρακτηρίζει και την διανέμει στις αρμόδιες υπηρεσιακές μονάδες ή υπαλλήλους 
παρέχοντας τις αναγκαίες οδηγίες για τις ενέργειες που πρέπει να γίνουν. 

• Εισηγείται για θέματα αρμοδιότητας της διοικητικής ενότητας προς τον προϊστάμενο του 

ανώτερου ιεραρχικά επιπέδου και τον Πρόεδρο του Διοικητικού Συμβουλίου και παρίσταται, 
εφόσον απαιτηθεί, στις συνεδριάσεις συλλογικών οργάνων και επιτροπών. 1 

• Έχει το δικαίωμα τροποποίησης ή απόρριψης των υπηρεσιακών εισηγήσεων των κατώτερων 
ιεραρχικά επιπέδων με ενυπόγραφη πάντοτε σημείωση του στα σχετικά έγγραφα και παράλληλη 
υποχρέωση έγκαιρης και αιτιολογημένης ενημέρωσης του ανώτερου ιεραρχικά επιπέδου. 

• Έχει την ευθύνη ελέγχου και θεώρησης όλων των εγγράφων των υπαλλήλων της διοικητικής 
ενότητας που εποπτεύει. 

• Δέχεται τους πολίτες και παρέχει τις αναγκαίες διευκρινήσεις σε περιπτώσεις παραπόνων και 
διαφορών σχετικών με τις υπηρεσίες που εποπτεύει. Εισηγείται συστήματα ενημέρωσης των 
δημοτών σχετικά με τις προσφερόμενες υπηρεσίες του Νομικού Προσώπου. 

• Συνεργάζεται με προϊσταμένους άλλων διοικητικών ενοτήτων του Νομικού Προσώπου ή του 
Δήμου για τον συντονισμό και την ολοκλήρωση των λειτουργιών. 

• Συνεργάζεται με φορείς εκτός Νομικού Προσώπου που σχετίζονται με τις λειτουργίες της 
διοικητικής ενότητας. 

• Είναι υπεύθυνος για την νομιμότητα των ενεργειών της διοικητικής μονάδας του. 

• Παρακολουθεί τη νομοθεσία, τις εξελίξεις της επιστήμης και τεχνολογίας και τις εξελίξεις στον 
τοπικό, ελληνικό και διεθνές περιβάλλον, που έχουν σχέση με τις λειτουργίες της διοικητικής 
ενότητας. Ενημερώνει το προσωπικό και μεριμνά για την τήρηση των νομικών διατάξεων, την 
εφαρμογή καινοτομιών και την προσαρμογή της λειτουργίας της διοικητικής ενότητας στις 

εξελίξεις του εξωτερικού περιβάλλοντος. 

3. Κανονισμοί Λειτουργίας των Υπηρεσιών 

• Οι αρμοδιότητες των επί μέρους οργανικών μονάδων και των προϊσταμένων τους θεωρούνται ως 
η γενική περιγραφή του ρόλου τους και αποτελούν το βασικό πλαίσιο λειτουργίας τους. 
Λεπτομερέστερες περιγραφές αρμοδιοτήτων μπορούν να γίνουν με τη σύνταξη κανονισμών 
λειτουργίας των οργανικών μονάδων. 

• Ο λεπτομερής τρόπος λειτουργίας της κάθε οργανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, καθώς και ο τρόπος λειτουργίας των 
παραρτημάτων, ορίζονται με αποφάσεις του Προέδρου του Διοικητικού Συμβουλίου ή 
καθορίζονται με ειδικούς κανονισμούς λειτουργίας που συντάσσονται με απόφαση του Προέδρου 
μετά από εισήγηση των αρμόδιων προϊσταμένων. 


ΑΡΘΡΟ 4 

ΘΕΣΕΙΣ ΠΡΟΣΩΠΙΚΟΥ 

1. ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

• Οι οργανικές θέσεις του μονίμου προσωπικού του Νομικού Προσώπου διακρίνονται στις εξής 
κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

• Τα προσόντα διορισμού περιγράφονται στο Π.Δ. 37α/1987, στο Π.Δ. 22/1990 και στο Π.Δ. 
50/2001, όπως εκάστοτε ισχύουν. 

• Στην κατηγορία Πανεπιστημιακής Εκπαίδευσης υπάγονται οι εξής κλάδοι και προβλέπονται 
αντίστοιχα οι παρακάτω θέσεις : 


ΚΛΑΔΟΙ ΠΕ 

ΑΡΙΘΜΟΣ ΠΡΟΒΛΕΠΟΜΕΝΩΝ ΘΕΣΕΩΝ 

ΠΕ Οικονομικών 

1 

Σύνολο θέσεων ΠΕ 

1 


• Στην κατηγορία Τεχνολογικής Εκπαίδευσης υπάγονται οι εξής κλάδοι και προβλέπονται 
αντίστοιχα οι παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ ΠΡΟΒΛΕΠΟΜΕΝΩΝ ΘΕΣΕΩΝ 

ΤΕ Λογιστών 

1 

Σύνολο θέσεων ΤΕ 


Γενικό Σύνολο θέσεων 2 


2.ΠΡΟΣΩΡΙΝΕΣ ΘΕΣΕΙΣ (ΠΡΟΣΩΠΟΠΑΓΕΙΣ )ΥΠΗΡΕΤΟΥΝΤΩΝ ΥΠΑΛΛΗΛΩΝ 
Λ) ΔΗΜΟΣΙΟΥ ΔΙΚΑΙΟΥ 


ΚΛΑΔΟΙ ΠΕ 

ΑΡΙΘΜΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 

ΠΕ Διοικητικών 

1 

Σύνολο θέσεων ΠΕ 

1 


Σύνολο θέσεων 1 


Β) ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


ΚΛΑΔΟΙ ΔΕ και ΥΕ 

ΑΡΙΘΜΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 

ΔΕ Διοικητικών Γ ραμματέων 

3 

ΔΕ Δημοσιογράφων 

1 

ΥΕ Κλητήρων 

1 

Σύνολο θέσεων ΙΔΑΧ 

5 


3. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 

Προβλέπονται πενήντα (50) θέσεις διαφόρων ειδικοτήτων για την αντιμετώπιση εποχιακών, 
περιοδικών, πρόσκαιρων αναγκών (Ν. 2503/1997, άρθρο 18 παράγρ.12, όπως ισχύει κάθε φορά). 

Σύνολο Θέσεων προσωπικού με σχέση εργασίας Ι.Δ.Ο.Χ.: 50 


ΑΡΘΡΟ 5 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

I 

Προϊστάμενοι των Διευθύνσεων, Τμημάτων και αυτοτελών Γραφείων της οργανωτικής δομής του 
Δ.Ο.Π.Α.Π. Δήμου Κέρκυρας τοποθετούνται, σύμφωνα με τις κείμενες διατάξεις, υπάλληλοι των 
ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 

(Οργανική μονάδα) 

ΚΛΑΔΟΣ 

1 

Διεύθυνση Πολιτισμού, Αθλητισμού, 
Περιβάλλοντος 

ΠΕ Διοικητικού-Οικονομικού. Ελλείψει 
αυτών ΤΕ Διοικητικού-Λογιστικού και 
εν ελλείψει αυτώνΠΕήΤΕ άλλων 
κλάδων 

2 

Τμήμα υπηρεσιών υποστήριξης 

ΠΕ Διοικητικού-Οικονομικού. Ελλείψει 
αυτών ΤΕ Διοικητικού-Λογιστικού και 
εν ελλείψει αυτών ΠΕ ή ΤΕ ή ΔΕ άλλων 
κλάδων 

3 

Τμήμα Πολιτισμού 

ΠΕ ή ΤΕ μουσικών σπουδών. Ελλείψει 
αυτών ΔΕ μουσικών σπουδών και εν 
ελλείψει αυτών ΠΕ ή ΤΕ ή ΔΕ άλλων 
κλάδων 

4 

Τμήμα Αθλητισμού & 

Περιβάλλοντος 

ΠΕ Φυσικής Αγωγής ή Περιβάλλοντος. 
Ελλείψει αυτών ΠΕ ή ΤΕ ή ΔΕ άλλων 
κλάδων 

5 

Αυτοτελές γραφείο διοίκησης και 
δημοσίων σχέσεων 

ΠΕ Διοικητικού-Οικονομικού ή ΠΕ 
Μέσων επικοινωνίας και ΜΜΕ. 

Ελλείψει αυτών ΠΕ ή ΤΕ ή ΔΕ άλλων 
κλάδων 


ΑΡΘΡΟ 6 

ΤΕΛΙΚΕΣ ΔΙΑΤΑΞΕΙΣ 

• Κατά την έναρξη της ισχύος του παρόντος Οργανισμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών κλάδων. 

• Οι προβλεπόμενες από τον παρόντα Οργανισμό θέσεις κατά κλάδο καλύπτουν όλους τους εργαζόμενους 
στο Νομικό Πρόσωπο ανεξαρτήτως σχέσεως εργασίας. 

• Προϊστάμενοι Διεύθυνσης και Τμημάτων ορίζονται πάντοτε με απόφαση του Προέδρου του Νομικού Προσώπου 
οι κρινόμενοι από το αρμόδιο Υπηρεσιακό Συμβούλιο υπάλληλοι. 

• Η κατανομή του προσωπικού σε Διεύθυνση και Τμήματα γίνεται με απόφαση του Προέδρου του Νομικού 
Προσώπου, λαμβάνοντας υπόψη τις λειτουργικές ανάγκες των οργανικών μονάδων, τα προσόντα, την πείρα και 
τις ειδικές γνώσεις των υπαλλήλων. Είναι δυνατή η παράλληλη ανάθεση καθηκόντων παρεμφερούς μονάδας. 

• Μετακίνηση προϊσταμένου οργανικής μονάδας γίνεται μόνο σε θέση προϊσταμένου οργανικής μονάδας 
αντίστοιχου επιπέδου. 

• Τον Προϊστάμενο Διεύθυνσης που απουσιάζει ή κωλύεται αναπληρώνει στα καθήκοντα του ο προϊστάμενος 
Τμήματος κατά τη σειρά που τα Τμήματα αναφέρονται στο άρθρο 1. 

• Τον προϊστάμενο Τμήματος που απουσιάζει ή κωλύεται αναπληρώνει στα καθήκοντα του ο ανώτερος κατά 
βαθμό υπάλληλος και ο αρχαιότερος, που υπηρετεί στην ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

• Ο τρόπος λειτουργίας κάθε οργανικής μονάδας στις ιδιαίτερες λεπτομέρειες, καθώς και κάθε άλλη λε¬ 
πτομέρεια, εκτός από αυτές που ορίζονται με Νόμο, καθορίζονται με Εσωτερικό Κανονισμό Λειτουργίας, που 
συντάσσεται από τις επί μέρους μονάδες και εγκρίνεται από το Διοικητικό Συμβούλιο. 

• Είναι δυνατή η ίδρυση και λειτουργία άλλων μονάδων στις Διευθύνσεις σε όλες τις Δημοτικές Ενότητες με 
συμπλήρωση του παρόντα Οργανισμού. 

• Το Δ.Σ. επικουρείται από τριμελείς άμισθες Επιτροπές που συστήνονται με απόφαση του για κάθε μια από τις 
βασικές ενότητες των αποκεντρωμένων υπηρεσιών σε κάθε Δ.Ε.. Στις Επιτροπές συμμετέχουν δύο εκπρόσωποι 
των ωφελουμένων ή των ασκούντων την προστασία των ωφελουμένων και ο προϊστάμενος, και εάν δεν υπάρχει, 
ο οριζόμενος από τον πρόεδρο του Δ.Σ. του νομικού προσώπου υπάλληλος της αποκεντρωμένης υπηρεσίας, ως 
πρόεδρος. Οι επιτροπές αυτές εισηγούνται για την καλύτερη λειτουργία, διαπιστώνουν τυχόν προβλήματα που 
δημιουργούνται στη λειτουργία της υπηρεσίας και διατυπώνουν σχετικές προτάσεις στο διοικητικό συμβούλιο 
του νομικού προσώπου για την καλύτερη εξυπηρέτηση των παρεχόμενων υπηρεσιών. 

• Η ισχύς του παρόντος Οργανισμού αρχίζει από τη δημοσίευση του στην Εφημερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ : ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 127.063,07 € για το τρέχον έτος 2014, που θα καλυφθεί 
από τους Κ.Α. 10.6021,10.6052,10.6011 και 10.6051 του υπό κατάρτιση προϋπολογισμού του Δημοτικού Οργανισμού 
Πολιτισμού Αθλητισμού Περιβάλλοντος (Δ.Ο.Π.Α.Π.) Δήμου Κέρκυρας. 

Για τα επόμενα έτη προκαλείται ετήσια δαπάνη ύψους 152.475,696, η οποία θα προβλέπεται στους αντίστοιχους 
προϋπολογισμούς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 26 Φεβρουάριου 2014 

Με εντολή Γενικού Γραμματέα Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΓΕΩΡΓΙΑ ΠΑΤΑΚΙΑΡΑ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















